
Rostul elementului maghiar 
in Monarhie. 


In anii din urmă vedeam, nu fără 
surprindere, cum elementul maghiar câș- 
tigă o ascendență tot mai mare în con- 
ducerea trebilor interne şi externe ale 
monarhiei austro-ungare. Hărţuielile ne- 
încetate ale naționalităților din Austria, 
incapacitatea îndelungată de acţiune a 
Reichsrath-ului, lipsa de guverne tari și 
de oameni de stat mai luminaţi în Viena, 
au adus cu sine o gravitare tot mai 
accentuată spre Budapesta, încât la un 
moment dat se păreă că punctul de 
sprijin al politicei monarhiei sa mutat 
cu totul în capitala Ungariei. 

La rândul lor Maghiarii au înţeles 
repede împrejurarea atât de favorabilă 
şi au căutat s'o exploateze. Guvernele 
‘Bánffy, Tisza, Wekerle au profitat de-a 
binelea de situația dată și au pornit o 
operă: multilaterală de întărire a elemen- 
tului maghiar, In proporție cu succesele 
lor, le creșteau însă şi pretenţiile. Cu 
cât Monarhul se arătă mai darnic şi 
mai binevoitor, cu atât cererile guver- 
nelor ungurești se arătau mai îndrăzneţe. 
Nemulţumiți numai cu concesiuni cul- 
turale, cu legi școlare, bisericești şi ad- 
ministrative, cari slujeau exclusiv inte- 
resele maghiare și vătămau adânc pe 
cele ale naționalităților, guvernanţii ma 
ghiari mergeau mai departe, cerând fa- 
voruri militare și financiare, precum și 








alte reforme de “îngrădire a elemen- 
tulvi lor. 


Deodată intră o însemnată schim- 
bare în situația politică generală a mo- 
narhiei. Prin o abilă stratagemă a ba- 
ronului de, „Mehrenthal se săvârşeşte 
anexarea Bosniei şi Herțegovinei, ridi- 
când în mod considerabil autoritatea 
Austriei. Incep ostilitățile cu Serbia şi, 
în cursul acestora, bărbaţii de stat aus- 
triaci dovedesc mult tact și pătrundere. 
Austria iasă biruitoare şi din acest con- 
flict, tără ca guvernul unguresc sau 
majorităţile ungurești să fi avut vre-un 
merit politic real în această izbândă. 
Aşa că actualmente Viena Îşi are iarăş 
rolul ei preponderant în conducerea des- 
tinelor statului, iar influența maghiară 
a slăbit în mod considerabil. 


Din aceste circumstanțe se explică 
şi mersul întreg al actualei crize politice 
din Budapesta. Guvernul d-lui Wekerle 
socotiă Viena destul de slăbită pentru 
a-și duce la îndeplinire planurile sale și 
e probabil, că dacă Austria perdeă pro- 
cesul cu Serbia şi anexiunea, întâmpină 
dificultăţi, actualul nostru guvern ar fi 
reușit în toate proiecteie sale, primeă 
şi bancă. autonomă şi lege electorală şi 
concesiuni militare. Dar cu cunoscuta 
întorsătură a lucrurilor n'a putut obţine 
nimic și conflictul între Coroană şi gu- 
vern a trebuit să izbucnească. Demisi- 
unea guvernului, refuzul categoric de a 
acordă banca autonomă, insistența Su- 
veranului pe lângă votul universal și 
întru câtva și amestecul direct al Moș: 


tenitorului Coroanei în mersul afacerilor, 
înseamnă că Viena a început să aibă o 
atitudine energică împotriva exageratelor 
pretenţii și prerogative ungurești. 

De această schimbare noi Românii 
numai bucură ne putem și privim cu 
nerăbdare la cehce se vor desvoltă. Ne 
bucurăm, fiinta noi totdeauna am so- 
cotit-o ca ò negligență vinovată din 
partea Austriei de a acordà un credit 
prea mare elementului maghiar în poli- 
tica monarhiei. Avantagiile cele multe 
oferite exclusiv Maghiarilor, cu nesoco- 
tire totală a naționalităților nemaghiare, 
nu puteau duce decât la o pierdere 


“treptată a echilibrului Monarhiei. Intr'un 


stat nu trebue să existe popoare prote- 
jate și altele neluate în seamă. Rostul 
tuturor trebue să fie egal şi al Maghia- 
rilor nu poate fi nici el altul decât ca 
acela al tuturor naționalităților. Inte- 
resul Monarhiei habsburgice este să se 
sprijine pe toate popoarele deopotrivă, 
fără preferinţe și noi vom protestă tot- 
deauna împotriva unei concepţiuni, con- 
form căreia Maghiarii ar fi chemaţi să 
îndeplinească în această ţară un rol 
care sar deosebi de al nostru sau de 
al celorlalte neamuri. Austria ar trebui 
să ţină seamă de aceasta şi să recu- 
moască odată pentru totdeauna că în 
chestiunile dualiste nu sunt singuri Ma- 
ghiarii de cari trebue să se apropie, ci 
că naţționalităţile sunt factorii cu cari 
trebue să meargă alăturea. 

Unde sunt ceice, acum câteva luni, 
impotriva lui Z. Bârsan, dela Șimleu până la 
Vălenii de Munte ?.., Câtă nechibzuinţă, Doamne, 
câtă uşurinţă în apreciarea activităţii publice a 
unui om! Li se năzărise acestor mari esteţi şi 
dramaturgi ai noștri că Bârsan nu este la nivelul 
pretenţiunilor d-lor şi au început să tăbărască 
asupra lui cu cârtiri şi cu insinuări. lar acum, 
dupăce talentatul actor şi scriitor a mers înainte, 
dupăce în cursul unui an, prin jocul său abil în 
Bucureşti şi prin succesele sale literare, a dat 
probe de multă vigoare şi pricepere, au amuţit 
toți detractorii lui și nu au nici curajul civie de 
a-și recunoaşte greșala şi a cere iertare în public. 
E o bună lecţie pe care Bârsan o dă gurilor rele 
şi mintilor ușuratice şi mă bucur de aceasta, 
fiindcă in adevăr ardelenii noștri din firea lor 
sunt prea puţin recunoscători și prea neincre= 
zători în munca şi talentul tinerilor ridicaţi din 
mijlocul lor. 

Cartea nouă a lui Bârsan, care-mi dă pri- 
lejul să scriu aceste rânduri, este consacrată 
turneurilor sale teatrale prin Ardeal, timidelor 


urlau 





sale încercări de a sădi in poporul nostru inte- 
resul pentru arta dramatică şi dragostea pentru 
o frumoasă limbă românească. O incercare în- 
drăzneaţă de misionar african, — căci mai repede 
străbate la Hotentoţi iubirea de biserica creş- 
tină decât la noi însufleţirea pentru tainele artei. 

Se vede din aceste pagini, în cari un tinăr 
şi avântat artist își aşterne impresiile, repede, 
aproape cinematografic, că e mult incă până în 
rai, că aluatul nostru etnic este încă prea sspru 
pentru a-i da formele mcederne. „Teatrul“ la noi 
e confundat încă cu ceeace se numește „co- 
medie“. Pretenţiile păturei de sus sunt exagerate, 
iar ale celor de jos sunt cu totul inferioare, 
Conducătorii mișcării cuiturale nu au un program 
limpede de educaţie a maselor şi toate se conduc 
după binefăcătoarea lege a inerţiei. „In loc să 
plecăm singuri, aşteptăm să ne împingă vremea 
dela spate“, -— zice foarte nimerit Bârsan, com- 
parând poporul cu melcul, care ş-a făcut casa, 
dar înaintează cu o rară încetineală. 

Toate mizeriile îndurate, ca şi clipele de 
înălțare sunt prinse în sbor şi așternute în 
această carte, din care mult pot să înveţe ceice 
vor să se intereseze de-aci înainte de acest 
mijloc de a propagă cultura la Români. Valoarea 
operei lui Bârsan creşte însă în partea ei lite- 
rară, în forma aleasă a descrierilor sale de 
călătorie. Cetiţi capitolul cu plecarea recruţilor 
în armată sau cel cu romantica logodnă şi nuntă 





din Sălişte şi veţi regăsi în ele tot lirismul dul- 
celui cântăreţ al floarei albastre. 
+ 

Asupra cărții dlui C. Antoniade despre 
Thomas Carlyle nu am competenţă de a mă 
pronunţă decât ca un simplu cetitor de opere 
frumoase și trebue să mărturisesc că in timpul 
din urmă puţine cărţi ne-au fost mai bine-venite 
ca aceasta, 

E bine-venită această carte mai întâi pentru 
că tratează despre unul din cei mai sănătoşi 
gânditori ai lumei mai nouă, despre englezul 
Carlyle, ale cărui opere ar trebui să se răs- 
pândească în mijlocul nostru ca o biblie. Carlyle, 
mai cu seamă ca apologet al muncei, e bine- 
venit astăzi, când numărul celor ce-și împlinesc 
datoria cătră societate descreşte vădit, 

Dar mai merită atenţie specială această 
lucrare fiindcă printr'ânsa se relevă un nou scriitor 
român, o minte ageră şi un condeiu mlădios, 
care ştie să se pronunţe luminos în cele mai 
complicate probleme ale gândirei. Filosofii noştri 
puţini câţi îi avem, sunt uneori cam noduroși în 
stil şi au frasa greoaie, pe când di C. Antoniade, 
cel mai tinăr între dânşii, scrie o proză cu ca- 
lităţi literare remarcabile şi foarte lesnicioasă 
la înţeles. 

Dl Antoniade, dupăce ni-a expus acum 
vieaţa şi activitatea lui Carlyle, ar face o faptă 
folositoare, dându-ne în o bună traducere ro- 

După audienţe. 


In palatul regal de pe malul Du- 
nării de câteva zile audienţele se ţin lanţ. 
Rând pe rând vin politicianii maghiari 
să contribue, cu statul lor, mai mult sau 
mai puţin desinteresat, la aplanarea unei 
crize grave, provocate de patimile și am- 
biţiile lor politice. Ă 

Cel dintâi, cum e şi firesc a fost 
primit în audienţă şeful cabinetului, mi- 
nistrul-preşedinte Vekerle. Apoi a venit 
o surpriză: eră să urmeze audiența pre- 
şedintelui Camerei şi a Senatului, dar 
— în momentul din urmă — tără orice 
aviz prealabil, a fost chiemat la audienţe 
ministrul de interne Andrâssy... Pe urma 
lui a venit rândul la Justh și Dessewffy, 
apoi miniştrilor Apponyi și Kossuth, fo- 
ştilor miniştri Tisza, Lukács, Khuen-He- 
dervâry şi a vice-președinţilor Camerei... 

Pe urma tuturor acestor audienţe 
n’a răsărit, însă, nici cea mai slabă li- 
cărire de lumină care să arate calea de 
ieşire din haosul politie. 

„Bătrânul monarh — scrie „N. Fr. 
Presse“ din Viena în unul din numerele 
sale din urmă — a ajuns astăzi, în calea 
chinurilor sale, la a unsprezecea audienţă. 
Inainte și după amiazi trebue să asculte 
cuvinte şi declaraţii ce le cunoaşte de 
mult şi le şti înainte de a fi rostite. Cia- 
suri îndelungate trebue să şează ne- 
mişcat, în vreme ce trece peste el pu- 
voiul de fraze al oratoriei de partid; 
trebue să fie răbdător şi să se arate pre- 
venitor faţă cu toţi, deşi nimic absolut 
din ceeace i se spune nu poate să-i fie 
străin. Bi îi cunoaște pe toţi bărbaţii 
aceştia cari îl sfătuesc atât de bine, încât 
sunt pentru el transparenţi, cași când 
ar aveă un geam la pept, prin care se 
pot observă toate bătăile inimii lor. El 
a lucrat cu cei mai mulți dintre ei: le-a 
examinat umbletul, a profitat de capa- 
cităţile lor; le-a pătruns inclinările și 
tainele. Ajuns pe pragul vârstei de oc- 
togenar, are mai bogată experiență decât, 
orişicare dintre cei ce, conform uzului 
parlamentar, sunt învitaţi să-și expună 

„VARA NOASTRA“ 


părerile asupra crizei. La ce e bun acest 
potop de sfaturi? Audienţei a unspre- 
zecea îi vor urmă altele. Aceasta are 
să dureze așa până la întoarcerea sa 
în Viena și probabil, va reîncepe iarăș 
după întrevederea cu împăratul Vilhelm. 
Monotonia acestor predări lungi, extinse 
şi rostite în ton solemn, oare cum îl vor 
impresionă pe monarh?“ 

„Javiserai“*, voiu cumpăni! lucrurile, e 
stereotipicul răspuns al tuturor monar- 
hilor cari ascultă sfaturile politicianilor 
chiemaţi la audiență... E, dară aproape 
cu neputinţă să ştii ce impresie a putut 
face asupra Maj. Sale „puvoiul de fraze 
al oratoriei de partid“. ...Până acum se 
ştie numai despre o singură impresie ce 
au făcut-o asupra monarhului audiențele 
lungi, și impresia aceasta e o impresie 
dureroasă. 

Preşedintele Camerei, Justh Gyula, 
raportând în clubul partidului indepen- 
dist, despre audiența sa, a spus că Maj. 
Sa i-a adus la cunoștință o declaraţie 
a lui Wekerle, care consideră banca au- 
tonomă drept o primejdie pentru ţară. 
Cuvintele aceste ale lui Justh au stârnit 
o furtună de indignare împotriva lui We- 
kerle, care „trei ani de zile i-a tras pe 
sfoară, ademenindu-i că și el e aderent 
al băncii autonome“... Indiscreţia aceasta 
a atins în mod neplăcut pe Maj. Sa, care 
şi-a și exprimat părerea de rău că poli- 
ticianii maghiari atât de puţin observă 
regulele uzului parlamentar încât publică 
declaraţiile politice, intime, ce li se tac. 

E, deci, natural dacă toți ceice au 
fost primiţi în audienţă, în urma lui Justh, 
nau făcut nici o declaraţie în ce pri- 
vește primirea lor din partea Maj. Sale, 
nici chiar stereotipicul „Maj. Sa a fost 
foarte prevenitor“. 

Rezultatul audienţelor de până acum 
n'au mulțumit aşteptările opiniei publice. 
Ce e drept, mari nădejdi n'au tost le- 
gate de aceste audienţe, dar se speră cu 
toate aceste, că se va puteă găsi măcar 
o bază nouă pentru o ulterioară înţele- 
gere pacinică, şi în schimb, haosul a de- 
venit și mai întunecat. Partidele coaliate 
sunt astăzi mai desbinate decât oricând mai 

nainte. Partidul independist înșură partidul 
constituțional și pe Wekerle și Andrássy, iar 
partidul poporal acuză partidul independist 
că vânează după putere „cu orice preţ“. 

O înţelegere între partidele actuale 
e, dară cu neputinţă şi criza nu se va 
puteă rozolvi decât cu ajutorul unor po- 
liticiani cari nu fac parte din nice unul 
dintre actualele partide politice. 

„Nu poate să se alcătuiască nimic 
durabil în prezent, — scrie „N. Fr. Pr.“ 
în articolul citat, — fiindcă Ungaria n'are 
un singur bărbat care să poată vorbi 
şi lucră, cu adevărat, în numele ţării în- 
tregi.. Dar nu lipseşte numai bărbatul 
cu autoritate politică, ci şi majoritatea 
e numai o închipuire“. 

Cu toate aceste, rezolvirea pacinică 
a crizei depinde astăzi numai dela coaliţie. 

Sunt momente când îţi stă în pu- 
tință să aduci o jertfă. Dacă laşi să 
treacă acest moment prielnic, nu-ți mai 
rămâne decât meritul să primeşti, cu ab- 
negaţie, jertfa ce ţi se cere. Dacă te 
opui, însă, şi acum, — numai rămâne 
decât căderea ruşinoasă. 

Partidele actuale trebue să renunțe 
la aspiraţiile lor irealizabile; trebue să 
aducă jertfa patriotică a revendicaţiilor 
lor neîndreptăţite. Dacă sunt patrioţi sin- 
ceri, trebue să grăbiască să renunţe la 
banca autonomă, care e numai un prilej 


| de pricopseală a unor ambiţioşi nemul- 


țumiţi ; trebue să renunţe la concesiile 
militare cari sunt îndreptate împotriva 
majorităţii nemaghiare a ţării... Trebue 
să încerce să-și câştige încrederea ţării 
luptând pentru o reformă reclamată de 
interesele popoarelor: alcătuirea. legii 
despre votul universal. 

Votul universal trebue să se întro- 
ducă și în ţara aceasta. Prin şi cu ei, 
dacă vor; fără ei şi împotriva lor, dacă 
nu se poate altminteri. 

Istoria de două mii de ani învață 
că e mai cuminte să primeşti de bună 
voie ceeace nu poţi împiedecă cu nici 
un preț. 

Vor înțelege, oare, bărbaţii noștri po- 
litici învăţăturile aceste mari ale istoriei? 








mânească cele două lucrări ale lui cari ni-ar 
conveni mai mult: una despre muncă și cealaltă 
despre cultul eroilor. 


Ne-a surprins zilele aceste apariţia unei 
nouă ediţiuni a poeziilor lui Alexandri. Intreaga 
piaţă literară e plină cu poezii de Alexandri. 
„Minerva“ a scos câteva ediţii in mii de exemplare 
şi încă ediţii complete şi ieftine. Bibliotecile poe 
pulare au editat deasemenea pe Alexandri. Pentru 
cetitorii ardeleni „Asociaţia“ a tipărit o selecţie 
de tot ce trebue reţinut dintre poeziile bardului. 
Şi acum, după toate astea, mai vine şi editura 
dela Vâleni cu o cărticică, în care pentru preţul 
de doi le; (/) oferă numai poeziile lirice (din 
anii 1840—59) ale aceluiaș poet. Adevărat că 
noua ediţie are pretenţia de a fi „critică“, prin 
faptul că stabilește în note schimbarea de texte, 
săvârşită de însuş Alexandri în cursul anilor, — 
dar nu vedem de loc utilitatea pentru popor a 
acestui fel de ediţii şi scumpe și migăloase la 
cetit. Ce-ţi-e şi cu zelul ăsta de a face de toate! 

Gh. Dumbravă, 


Pulbere. 


Suflet mare, — e şi cel pe care nu-l ating 
nimicurile. o 
Dragostea, e mult mai colorată decât nebunia. 


o 
Numai florile şi inimile, nu fac sgomot când 
le calci... 





Răspuns unei sceptice. 
— Constanţei. 


Nu este un farmec mai mare decât să as- 
culți cum curg cuvintele de pe buzele unei ce- 
titoare. Femeia înțelege uşor o poezie, o rosteşte 
mai răspicat şi-i dă ceva din căldura comuni- 
cativă a sufletului ei. Noi ăştia judecăm mai mult, 
analizăm, disecăm fără milă, pe când ele simt 
frumosul, îl trăese mai repede, aşa superficial 
cum pot, şi vibrează mai cu înlesnire. Dacă se 
mai poate întrebuinţă o comparaţie demodată, 
aş zice că, în ordinea simţirei, femeia este harfa 
eoliană, din care orice adiere de vânt smulge un 
acord. 

Am cunoscut o astfel de cetitoare. In cer- 
curile noastre plăcerea ei cea mai mare eră să 
deschidă un autor de versuri şi se transforme 
în muzică ritmul cel ales, să déa viaţă şi înţeles 
cuvântului cetit, să verse lacrimi de durerea lui 
și se râdă nebunatie în clipe de înseninare a poe- 
tului, Vedeam în această cetitoare, prietenă nouă 
tuturor, întruparea unui deosebit dar de iden- 
tificare cu un autor și simțeam cum fantazia ei 
bogată vine să mai adauge ceva dela sine şi cum 
metalul voce; ei învăluește totul într'o armonie 
specială. 

— „Trebue să te dai cu totul artei, ca s-o 
poţi cuprinde, pe cum trebue să te dai întreagă 








iubirei tale, ca s'o poţi gustă*... 
în astfel de momente, 


ne spuneă ea 


De atunci au trecut numai câţiva ani. Ce- 
titoarea noastră, devenită artistă dramatică, a 
plecat în largul vieţii, cu adânca ei deviză „to- 
tul pentru artă şi totul pentru iubire“. De-acolo, 
dintr'un colţ al vieţii ei, primesc de curând o 
scrisoare, în care-și zugrăvește astfel credinţa ei 
de astăzi: 

„Amicul meu. Acum în Maiu, când lumea 
înoată în flori și copiii aleargă iarăș după fluturi, 
mi-aduc aminte de ce eră odată. Eră primăvară 
în sufletul meu, o primăvară atât de bogată în 
podoabe, încât credeam că nici cea mai nebună 
risipă n'o să pună capăt bogățiilor mele. Tu ştii 
deviza mea: totul pentru artă şi totul iubireil 
Am fost credincioasă acestei devize... 

„lar consecința? In casa mea astăzi scep- 
ticismul îşi întinde mreaja, ca un păianjen uri- 
cios. In sufletul meu uritul îşi macină vremea, 
înghiţând clipă cu clipă. Trec prin grădină şi flo- 
rile nu mă cunosc. Citesc o poezie şi vraja ei 
n'o mai cuprind. Ating clapele pianului şi cân- 
tecul nu mă mai mişcă. La poarta mea aud bă- 
tăile unor întârziaţi, cari cerşesc o clipă de iu- 
bire din vălvătăile de odinioară şi bătăile lor mă 
umplu de milă. Sunt mândră, rece şi nesimţi- 
toare şi mă uimește strania schimbare din mine... 

„Dar ce să zic? Pare că mi-e mai bine așa. 
Sceptică şi neîncrezătoare şi fără dorințe cum 

REVISTA POLITICĂ. 


Libertăţile în Ungaria. Dna Vlad, soţia dlui 
deputat Dr. Aurel Vlad, condamnată pentru „agi- 
taţie“ la trei luni închisoare de stat, îşi va in- 
cepe pedeapsa la 1 Iunie n. 

Procuratura a cerut să intre în închisoare 
la 6 Mai n., dar la cererea Dnei Vlad i-a acordat 
amânare până la 1 Iunie. 


o 
Majestatea Sa în Viena. Terminându-se şirul 
âudiențelor, Maj. Sa s'a întors, Mercuri, la Viena, 
unde va avea zilele aceste o întrevedere cu 
impăratul Germaniei, Wilhelm. 
După întrevedere, probabil, vor mai urmă 


alte audienţe. 
o 


Criza şi naţionalitățile. Deputatul naţionalist 
slovac Milan Hodja publică în organul său „Slo. 
venschi 'Tyzdenik“ un articol cuminte, în care 
se ocupă cu atitudinea partidului naționalităților 
în faţa crizei actuale. Analizând combinaţiile 
privitoare la formarea noului cabinet în frunte 
cu Wekerle, Kossuth sau Andrássy, încheie: 

„A treia posibilitate ar fi: guvern curat 
kossuthist, fără Andrássy, fără partidul poporal, 
sub preşedinţia lui Wekerle. Rezolvirea aceasta 
ar fi pe placul celor din jurul lui Justh. Dacă 
un astfel de guvern ar renunţă la toate lozincile 
de prisos ale programului kossuthist, spre pildă 
maghiarizarea armatei, și s'ar pune pe baza 
votului universal, secret şi egal, — noul guvern 
ar puteă contă şi la sprijinul parlamentar al 
partidului naționalităților. Dacă, însă, Kossuthiştii 
ar aveă de gând să introducă în guvern politica 
lor veche de drept constituţional, urmarea ar 
trebui să fie rezolvirea crizei prin bărbaţi politici 
înafară de actualele partide, dar stând pe baza 
votului universal, 


Acest guvern, la alegerile întâi, poate, nu ar 
obţine majoritatea parlamentară, la alegerea a 
doua ar invinge, însă, cu o mare majoritate“ .... 


Tribunalul militar a hotărît 25 de execu- 
țiuni capitale. Tribunalul de răsboiu din Constan- 
tinopole a rostit ieri 25 pedepse capitale, con- 
damnând soldaţi cari au asasinat pe ofiţerii lor 
şi ofiţerii şi hogi acuzaţi ca instigatori ai revoltei 
din 13 Aprilie precum şi marinarii cari au asa- 
sinat pe comandantul cuirasatului „Assari Tewfik“. 








sunt, mă simt mai stăpână pe mine și limpe- 
zită ca după o furtună cumplită. De ce n'am pri- 
ceput dela inceput? Câte sguduiri, câte căderi 
ruşinoase, câte clipe de umilinţă nu-mi rămâneau 
cruţate!“... 

Și scrisoarea continuă în acest ton de neas- 
tâmpăr dureros, ca svârcolirile unei paseri rănite. 

i = 

lar răspunsul meu? 

D-ta, domnişoară, îmi aminteşti cazul din- 
tro poezie a lui Heine. Cică o fată steteă pe 
malul mărei şi rămase înduioșată de apusul măreț 
al soarelui. „Ei, fii pe pace, domnişoară — îi 
zise atunci poetul, cu cunoscuta-i răutate — 
căci ceeace vezi dta e o veche poveste: pe aici 
apune soarele şi colo răsare el iarăş!“ 

O veche poveste e şi cazul dtale şi se re- 
petă la fiecare pas. Inseninarea asta după fur- 
tună e probabil o reacțiune firească. Pasiunile 
işi fac şi ele rostul lor și, obosite, se duc să se 
. culce. Natura își are şi ea logica ei de fier şi dă 
la o parte tot ce e slăbit. Ca să reziști mai mult 
şi să-ţi lungești mai mult şi arta de a trăi și 
gustul pentru frumos, trebue să fii o putere. E 
lungă şi vecinică arta, dar vai! e scurtă vieaţa 
şi ca s'o simţi întreagă, cât trăieşti trebuie să 
fii tare. 

Te-ai plimbat vre-odată pe malul unui lac, 
în zile de vară? Ai văzut acolo stoluri de libe- 
lule cu aripioarele lor mătăsii, cum sboară deasupra 











„PARA NOASTRA“ 


CRONICA LITERARĂ ȘI ARTISTICĂ. 


Câţi autori dramatici sunt în Franţa? O 
mare revistă pariziană, a publicat zilele trecute 
o foarte interesantă statistică asupra autorilor 
dramatici şi artiştilor lirici din Franţa. După datele 
statisticei în chestiune numărul total al autorilor 
dramatici ar atinge respectabila cifră de 4500. 

Dintre aceștia, patru mii sunt autori iluştri 
poate, dar necunoscuţi până acum, care nu câștigă 
întrun an după urma operelor lor literare nici 
măcar atâta cât le trebue pentru peniţe şi hârtie. 

Din restul de 500, 7 câștigă 100 de mii de 
lei pe an, 26 câştigă 20 de mii, 40 câte 5 mii, 
iar ceialalţi dela 5 mii de lei în jos. 

In ceea ce priveşte pe artiştii lirici, statistica 
aceasta spune că primul tenor dela opera mare, 
e plătit cu 150 de mii de lei pe an, putând însă 
să câştige şi de trei ori pe atâta dacă face vre-un 
mare turneu prin Europa. 

Foarte multe din cântăreiele de operă câş- 
tigă 500 lei pe zi, iar o artistă dramatică distinsă, 
poate să câștige în nouă luni până la 230 de mii 
de franci. 

Numai artiştii dela Comedia franceză nu 
câştigă decât 36 mii lei pe an adică tocmai 
atâta cât câştigau şi artiștii de pe timpul lui 
Ludovic XVI-lea. 


o 
Un monument lui Gogol s'a inaugurat zilele 
trecute pe una din pieţile Moscovei. Sărbătoarea 
a fost onorată de un reprezentant al Ţarului, de 
toate autorităţile, de mai multe societăţi străine 


de scriitori şi de un fourte numeros public. 
o 


Curs de gazetărie La universitatea din Du- 
blin este un curs special de jurnalistică. Acest 
curs este făcut de mai mulţi dintre cei mai de 
seamă publicişti englezi. 

Seria conferinţelor din anul acesta a fost 
încheiată de Charles Duguid redactorul părței 
economice a ziarului „Daily Mail“. 

In conferința sa, Duguid a declarat că la 
prima vedere s'ar păreă că sfera de activitate a 
unui redacior economic este foarte restrânsă. 

Lucrul însă nu stă aşa. Căci aproape toate 
evenimentele mari din lumea politică au ca motiv 
o chestie economică. Un redactor economic are 
deci mai multă nevoie de un mare capital de 
cunoştinţe, de o înţelegere perfectă a situaţiei și 
a oamenilor. 

Ca orice alt redactor el este cronicarul 
istoriei contimporane, el adună datele, studiază 
şi critică faptele din punctul său de vedere, este 
tălmăcitorul vieţii economice. 

El trebue să fie un eminent stilist, să ştie 
să scrie în aga fel, încât să fie înţeles de marea 
mulţime a cititorilor. Trebue să fie un abil di- 
plomat, să ştie ce să dea publicităţii şi ce să 
reţie. El trebue să servească in primul rând 
marele public, iar nu cercurile financiare. 


o 4 
in traducerea cunoscutilor seriitori Il. Chendi 
şi C. Sandu, a apărut în „Biblioteca pentru toţi“ 
vestita scriere „Ziua învierii“ a lui Ibsen. 


o 

lidiz-Kioskul... muzeu. Turcii tineri şi sul- 
tanul Mohamed al V-lea au hotărit să deschiză 
palatele dela Ildiz-Kiosk publicului. Va fi acolo 
un muzeu, parcuri, dar şi tot odată o bibliotecă 
foarte bogată în lucrări vechi greceşti, arabe, 
ete. Sunt manuscripte adunate sau răpite în veacul 
al XIV-lea, al XV-lea şi al XVI-lea din mănăsti- 
rile greceşti şi păstrate în biblioteca seraiului 
vechiu. Abdul Hamid le-a strămutat la Lildiz. 

Nu incape îndoială că se va aruncă multă 
lumină asupra istoriei peninsulei balcanice întregi. 
E de crezut că se vor fi aflând acolo şi lucruri 


românești. 
o 


Concertul reuniunei române de muzică din 
Sibiiu, dat Duminecă în sala festivă a „Asocia- 
ţiunii“, a pecetluit încă odată credința noastră: 
că se munceşte serios, cu dragoste şi desintere- 
sare la această Reuniune. 

Direcţiei, în primă linie și apoi harnicului 
dirigent al corurilor, dlui Augustin Bena, — revin 
părţile de izbândă. 

Dnei Maria Brote, totdeauna binevoitoare 
intru sprijinirea artei și părintelui Octavian Mu- 
reşanu, puternicul element de operă, inteligența 
română Sibiiană trebue să le fie recunoscătoare, 
pentru munca depusă. 


Tipuri și chipuri. 
— Incurcă-lume. — 

Cine nu-l cunoaşte pe Incurcă-lume? E tipul 
românului nostru, veşnice rătăcitor, nemulţumit 
de nimeni şi de nimic, batjocoritor, îngândurat, 
distrat, — şi de obicei fără nici un ban în pungă. 

De cele mai multe ori el se prezintă subt 
forma redactorului ambulant, azi în București, 





stufului ? Dimineaţa se leagănă cochete în aerul 
umed; pe la prânz le vezi îndrăgostite, părechi 
de părechi; iar seara zac moarte dealungul ro- 
zorului... Iubire de o zi, sau totul pentru iubire! 

Soarta Dtale este soarta acestor fluturi, 
cari iubesc o clipă şi se duc. 

O patimă scurtă, o frământare nebună de 
un minut şi în urmă prăvălire spre nesimţire. E 
un simptom de slăbiciune acesta, căci patima nu 
doboară decât pe cei slabi. Deviza cu „totul pentru 
iubire şi totul pentru artă“ este un izvor de ne- 
fericire numai pentru inimi uşoare, pentru su- 
flete gingașe de fluturi şăgalnici. Tare trebue să 
fii, ca s'o înţelegi şi s'o pui în practică, 

Ceice ca dia, după întâiul sbor pe plaiu- 
rile vieţii se întorc cu aripa frântă şi cu avântul 
doborit, ar trebui să se Infrâneze dela început 
şi să facă economie cu puţina lor zestre. Căci 
în urmă ce le rămâne? Iată te văd pe dta, aşa 
de tinără incă şi aşa de desgustată. Mândră și 
rece ca un vulcan stins. Tristă şi închisă ca o 
zi de toamnă. Şi în jurul dtale gâlgăie vieaţa din 
toate izvoarele ei, nepăsătoare de frunza căzută, 
de floarea scuturată, — gâlgăie şi n'o mai poţi 
gustă. Şi mi-e milă de dta, — victimă a unei 
devize prea îndrăzneţe pentru puterile dtale. 

Şi-apoi mai pe sus de toate... cine ne va 


mai ceti cu atâta măestrie pe iubiții noştri poeţi? | 


In serile de înviere a naturii cine ne va mai 
desfătă cu râsul cel plin? Pe focul vieţii noastre 





cine va mai turnà liquidul dătător de vieaţă ? Căci 
dta te-ai dus acum pe țărmurile depărtate ale 
resemnării și ale „seninătăţii*.... 

Ah, ce-o fi aia „seninătate“ cu care te lauzi? 
Să stai la umbră de liliac şi, mângăinducţi pi- 
sica, să-ţi împletești ciorapul? Să asculţi smerită, 
din zori până'n seară, glasul de clopot al bise- 
ricii din vecini? Să-ţi faci un altar din trecut şi 
la flacăra candelei, care-ţi pâlpăie la căpătâiul 
speranţelor moarte să te închini cu duioşie? De 
trei ori amăgire |! Vieaţa e nor, furtună şi răsboiu, . 
— iar „seninul“ dtale e mormântul ce se închide 
in fiecare clipă de-asupra unei flori doborite de 
întâia suflare a vântului de primăvară. 

Tagi, 1909. L. C. Economu. 


Pulbere. 


Sunt oameni ce scriu şi suflete care vorbesc, 





o 
In pământ şi de mintea bolnavă, se prinde 


totul. 
© 


Nu e pace până ce n'a fost mai întâi răs- 
boiu, — aceasta e fatal inimilor şi popoarelor. 
eo 

Sunt pictori ce fură natura şi poeţi ce-i 


adaogă ramuri! 
o 


Arta, nu se satură decât cu suflete. 

mâne la Budapesta, poimâne la Arad sau la 
Sibiiu. Uneori poartă plete, alteori e chel, cu 
ochelari şi cu pălăria mare. 

Într'o zi se întâlneşte cu un evreu necu- 
noscut și-l salută. Evreul mirat, răspunde şi se 
apropie de Incurcă-lume: 

— Mi-se pare că ne cunoaşteml... 

— Da! răspunde Incurcă-lume. Ne-am în- 
talnit odată la Abazzia... 

— Pardon... Eu n'am fost la Abazzia. 

— Nici eu n'am fost!... răspunde Incurcă- 
lume întorcându-i spatele şi râzând subt pălăria 
uriaşă ... 

Să te păzeşti de Incurcă-lume, iubite cetitor, 
ca să nu te păcălească. ` 

De te va întrebă: 

— De ce stă cocostâreul într'un picior? 

Să-i răspunzi: 

— Fiindcă dacă-l ridică şi pe acela, cadel... 

Incurcă-lume se duce în vizită la prietenul 
său Costică şi-l găseşte privind cu atenţie ta- 
vanul odăii. 

— Ce te uiţi aşa? — întreabă Incurcă- 
lume. 

— Văd o ploşniţă umblând pe tavan... 

— Calco cu piciorul)... 

Altădată, întrebat de un prieten cum de 
nu i-se roşește nasul de atâta beutură, el răs- 
punse : 

— Fiindcă beau numai vin alb!... 

Despre femei, are păreri foarte ciudate. 
Ca unul care se ocupă mult cu traducerile, el 
crede că şi femeea e ca o traducere: dacă e 
frumoasă, nu e fidelă; dacă e fidelă, nu e fru- 
moasă... 

Când îl vei întâlni pe stradă ingândurat, 
distrat şi-i vei spune să nu mai uite toate celea, 
el va clătină capul cu melancolie şi-ţi va răs- 
punde: 

— Dragul meu, boala mea e incurabilă. 
Sunt sigur că într'o zi am să adorm şi o să uit 
să mă mai trezescl... 

La prânz el mânâncă un gnițel mare, iar 
seara unul mic. 

— De ce faci aşa? l-am întrebat. 

— Ca să variez mâncareal... 

Intr'o zi eram bolnav de moarte. 

Incurcă-lume a venit să mă vadă și ma 
întrebat cum o duc. 











— Rău, frate... rău... Ca să mă vindec, ] 


doctorii mi-au spus că trebue să mă duc undeva, 
la Bordighera de pildă... să schimb clima... 

Incurcă-lume a tăcut niţel și privind cerul, 
mi-a răspuns: 

— Ai s'o schimbi, dragă, ai s'o schimbi .. 

„..De beutură nu e chip să se lase. 

Odată l-am auzit certându-se c'un cârciumar: 

— Ia ascultă domnule! M'ai dat afară de 
două ori pân'acum! Dacă mă dai şi a treia oară, 
să ştii că mă duc la altă cârciumă! 

„„.Un an întreg nu sa dus să bea. Imi 
făgăduise pe ciubucul sfântului-Sisoe că nu se 
mai duce la cârciumă cât o trăi. Intr'o zi l-am 
întâlnit acolo. 

— Să-ţi fie ruşine!... Nu eră vorba să nu 
te mai văz la cârciumă? 

— Dă-mi voie! Am venit să-mi iau umbrela 
pe care am uitat-o ieri aicil... 

...Odată, ne întâlnirăm în Sibiiu, — oraşul 
domnişoarelor bătrâne... 

— Câţi ani îi dai domnișoarei cutare? 

— Treizeci! îmi răspunse el. 

— Nu, are doăzeci!... 

— Se poate... Da se vede c'a avut zece 
ani când a venit pe lume! 

„„„Cunoaşteţi părerea lui despre femei. Cu 
toate acestea, voind să se însoare, ca să micşo- 
reze numărul domnişoarelor nemăritate din Sibiiu, 
el a cerut de nevastă pe una din cele cari i-se 
păreau mai tinere, 

Mama-soacră il strânse in braţe și-i zise: 

— O voce internă îmi spuneă că ai să-mi 
fii ginere! 

— Ce, ai şi o voce internă? Asta mi-e 
prea mult. 

Și Incurcă-lume a rămas flăcău.., 

..„Intâlnindu-se cu o cântăreaţă vestită, el 
o întrebă: 

— Doamnă, am auzit că nu mai cântaţi? 

'— E adevărat. Mi-a interzis doctorul să 
mai cânt! 

— Aha! Se vede că doctorul şade aproape, 
pe lângă d-voastră... 

Şi de-atunci, doamna cu pricina nu mai 
poate suferi pe Incurcă-lume. 

„„.„Intr'o zi, m'am dus să-l scol, ca să facem 
o excursie pe jos. Nu eră în patul său. Am răs- 
colit toată casa, şi l-am găsit în pivniţă. 

— Ce faci aici, nenoroeitule ? 








— Dorml... 

— Păi ce cauţi tocmai în pivniţă? 

— Sănătatea mea desechilibrată, cere să 
dorm „adânc“... 

„..Incurcă-lume nu poate suferi pe parve- 
niţi şi de aceea, de câteori are prilej, îi batjo- 
coreşte. .. 

Unu se lăudă zilele trecute: 

— Mă bucur foarte mult de averea mea. 
Si dacă am astăzi o situaţie fericită, aceasta o 
datoresc numai şi numai mie, fiindcă am venit 
pe lume fără nici un gologan în buzunare! 

Şi pe când parvenitul voiă să înceapă să 
povestească felul cum s'a pricopsit, Încurcă-lume 
îl întrerupse: 

— Tot e bine că ai venit şi cu buzunarel 

...Am uitat så vă spun că Incurcă-lume a 
fost şi logodit acum trei ani. In aceiaș vară, 
logodnica îi plecase la băi de mare. 

Când ea s'a reintors, prietenii întrebau pe 
Incurcă-lume: 

— E, eşti mulţumit de efectul pe care l-au 
avut asupra logodnicei tale, băile de mare? 

Incurcă-lume răspunse: 

— Incântat!... Şi-a găsit acolo altlogodniel... 

„„Trebue să vă spui că Incurcă-lume e un 
povestitor admirabil. 

Aseară, într'un cerc de domnişoare, spuneă 
următoarea întâmplare emoţionantă: 

— Un căpitan de vapor visă odată că e 
furtună grozavă. Vaporul se mişcă pe valuri ca 
o coajă de nucă, până când deodată, cazanul 
făcù explozie. Imediat, fură desfăcute bărcile de 
salvare şi călătorii, unul câte unul părăsiră va- 
porul care se înecă, Patru bărci pline de oameni 
căutau scăparea. In a cincea mai rămăsese loc 
pentru încă două persoane, dar pe vaporaş mai 
erau trei inşi. 

Eră un bărbat, mama lui şi nevasta lui. 
Marinarii strigau. 

-- Doi din d-voastră săriţi in barcă! 

Mama se rugă cu lacrămile in ochi: 

— Puceţi-vă voi, maică, fiindcă eu sunt 
bătrână şi pot să mor! 

— Imposibil, mamă dragă, răspunse fiul. 
Duceţi-vă voi, ferneile. 

Datoria mea de bărbat, cere să mă sacrifice! 

— Nu, asta nu se va întâmplă! Strigă tå- 
năra nevastă. Nu voiu face eu crima să despart 
pe un fiu de mama sal... 

Ei, ce credeţi că s'a întâmplat? 








Veni-vor înapoi...*) 


Venivor înapoi plecaţii oaspeţi 
Ce-au desfătat a codrilor ureche 
Și fluturii pe câmpuri s'or întoarce 
Și soarele ce pleacă, reveniva ! 


Venivor suflete din nou în corpuri, 
Ca nu cumva vieaţa să se darme 
Și apele 'm genune se vor strânge, 
Ca iar-apoi să pribegească 'm lume / 


Urma-va timpul drumurile-i, pacinic, 
El vieaţă nouă va luă din moarte — 
Cum la 'nceput Hemera răsărit-a 
Din necuprinsa mare de 'ntuneric/ 


... Si visurile dragi m'or prinde iarăşi 

Tovarăàşi blânzi şi dulci de zile-amare... 
Si toate ’n lumea asta sor întoarce / 

— Doar gându-mi dela tine, niciodată / 


*) Din caetul „Gânduri negre "n versuri albe“. 








Stelele... 


Din moși-strămoși se spune cumcă omul 
E hărăzit de soartă unei stele, 

Ce s'a 'ntrupat cândva din întuneric 
Prooroc ascuns la sufletul ce vine. 


Mi-a spus-o mulți că-mi strălucește steaua 
Când m'am luat cu vieaţa mea la goană — 
Dar n'am crezut și n'am s'o cred nici astăzi 
Deși-s pe cer atât amar de stele; 


Cât frunze-a strâns pământul într'o toamnă, 
Câţi stropi au fost de-au înecat oceanul, 
Cât raze cad din soare peste Roma 
Intr'un apus mărej, de primăvară! 


... Cu lumea lor nu voiu să am de-aface, 
Incarce-și alții visele cu ele! 

— Pe cerul minței mele, cine poate 

Mai mult ca tine, stea, să lumineze?! 








Si numai tu... 


A "'mbobocit pădurea *ntinerindu-și 

A frunţei sale crețuri schimbătoare 

Și nu-i în toată firea pom să n'aibă 

Vr'o ramură 'nverzită — semn de vieaţă ! 


In câmpul viu, de-a lungul și de-a latul 
Se ’ntind cât poate ochiul să cuprindă 
A florilor popoare somnoroase 

Ce stelelor se "mpotrivesc în farmec! 


Grădina-i toată fagur de albină 

Pin fluturarea vântului, de- Aprile 
S'alung acei ce florilor beau vieața, 

Ce cad sdrobiți în lumea de miresmuri./ 


... Revin şi paseri și minuni și soare 
Și tot alaiul cântecilor verii 

Revine iar, din clipă *n clipă, dornic... 
— Si numai tu, te depărtezi de mine! 


D. Marcu. 

„ȚARA NOASTRA“ 





— S'a înecat nevasta! zise o domnişoară. 

— Nu! 

— S'a inecat mama băiatului, fiindcă erà 
bătrână! răspunse alta. 

— Aş! 

— Eu ştiu! interveni a treia. S'a înecat 
băiatul, care eră Cavaler!... i 

— Nul 

— Păi atunci ce s'a întâmplat? intrebară 
domnişoarele, nerăbdătoare. 

— S'a deşteptat căpitanul care visà! răs- 
punse Incurcă-lume, îndreptându-şi ochelarii cari 
iese strâmbaseră de râs. E. Victor. 


Revoluţia turcă. 


— Din exilul unui Sultan — 

Fostul autocrat al Turciei, Sultanul Abdul 
Hamid, îşi va petrece ultimele zile ale vieţei saie 
într'o vilă splendidă, situată la marginea Salo- 
nicului, care însă comparată cu Ildizul din Con- 
stantinopol cu drept cuvânt se poate zice că 
este o pivniţă. Și Sultanul se plânge, precum şi 
principii, că vila, e drept, are o poziţie splendidă, 
situată între muntele Olimp şi Gorhiat şi la o 
depărtare de vre-o două sute de metri de Mare, 
dar este neincăpătoare. Cum această vilă să 
incapă pe acela, ce lIldizul, care este jumătate 
din Salonic, nu-l încăpea? Soarta i-a rezervat 
aceasta. Și poate dacă nu și alte multe de aci 


înainte. | 
Cu toate asigurările comitetului otoman 


„Unire şi Progres“ că nu i-se va întâmplă nimic, 
cu toate acestea fostul suveran nu are nici o 
incredere şi duce o mare grijă de viaţa sa. N'are 
întâi nici o încredere in furnizori. Fiindcă i-sa 
adus personalul de serviciu strict trebuincios, 
fostul Sultan a dat ordin să se ia toate cele 
trebuincioase unui menaj. La plecare apoi, dânsul 
credea că-l duce la spânzurătoare, iar nici de 
cum să-l interneze în splendida vilă a fraţilor 
Allatini. see 

Sosind la Salonic, a văzut că-i lipseşte şi 
lingeria. A dat ordin şi un om de încredere al 
său a ieşit în oraș şi a:umpărat totul. Omul lui 
se tocmeă cu comercianții mai rău de cât ovreii, 
cu toate că toate furnizările sunt plătite de către 


preşedintele municipalităţei Ismail bey și caima-: 


canul Salonicului Tahsin bey. 

Fostul suveran a voit să-şi facă şi o redin- 
gotă neagră la un mare atelier de îmbrăcăminte. 
Şi ca curiozitate înregistrez că redingota fostului 
Sultan a fost plătită cu 70 de franci. 

După cum am spus mai sus, încrederea lip- 
sindu-i a început să practice vechile sale proce- 
deuri de la Ildiz. Regulat lu prânz şi seara trimite 
pe un eunuc, om de mare încredere, ca să ia 
mâncâri pentru el şi femeile sale dela marele 
pension Bastasini. Eunucul stă lângă bucătar şi 
vede ca să fie servit cu mâncări de cele ce se 
servesc și celorlalţi clienţi. După ce se convinge 
de aceasta, ordonă ca să i-se pue în vase ace- 
leaşi bucate, şi pe urmă pecetlueşte vasele. La 
masă Sultanul observă dacă vasele sunt pecet- 
luite de eunucul său. După ce se convinge de 
aceasta rupe singur sigilul şi se pune la masă. 
li plac foarte mult ouăle „à la coque“, iar in- 
gheţata din Salonic a găsit-o delicioasă. A cerut 
ca să i-se aducă şi apă de băut de la Chevgheli, 
de aceiaş apă ce bea şi marele său vizir Hilmi 
Paşa, pe când eră ca inspector în Macedonia. 
Și-a exprimat asemenea dorinţa ca să i-se aducă 
Aici şi patru vaci de rasă, de la moșia sa din 
Constantinopol. 

După cum am spus plecând în pripă nu 
şa putut luă decât strictul necesar pentru el și 
harem. Asigurându-se — se vede că junii turci 
îi vor cruţă viața — a incredinţat cheile sale 
maiorului Fethi bey, ataşat militar al Turciei la 
Paris, sub supravegherea căruia a fost deportat 
aici la Salonic, spre a se duce la Constantinopole 
şi să-i trimeată toate mobilele sale de la Yldiz. 





Fethi bey a plecat Vinerea trecută şi mâine 
seară' probabil vor sos? dela Constantinopol, 
şapte vagoane de mobile dela Yldiz. Asemenea 
fostul suveran i-a încredinţat cheile și secretul 
caselor sale de bani. Fostul suveran posedă peste 
700 de mii de acţiuni de ale drumurilor de fer 
având valoare de 9 milioane lire turceşti. Ase- 
menea i-ar fi indicat lui Fethi bey şi un bazin 
în mijlocul Yldizului unde se găseşte o casă de 
fer, care conţine peste zece milioane de lire în 
aur şi bilete de bancă noi, cari îndată ce apăreau 
erau retrase din circulaţie de oamenii lui. 

_  Exprimându-şi dorința a-se modifică sala 
de băi și câteva dependinţe ale vilei, primăria 
oraşului a trimis pe arhitectul său ca să facă 
schimbările necesare. 

Vinerea trecută fostul Sultan a trecut printr'o 
mare criză nervoasă. O femee din harem i-a 
adus aminte că eră Vineri. Fostul suveran adu- 
cându-şi aminte de Selamiâkurile sale, în cari zece 
mii de ingi ii prezintau arma, a leșinat pe o 
canapea şi după vreme îndelungată şi-a venit 
în fire, 

Din cauza schimbărei climei, fiul său mai 
mic Abid Effendi, care este de patru ani, a căzut 
bolnav. Avizat fiind primarul oraşului a trimis 
pe un medic din armată insoţit fiind de un ofiţer. 
Micul principe a fost adus de catre şeful eunu- 
cilor într'o sală unde a fost examinat. In tot 
timpul cât a durat examenul medical, fostul 
Sultan, ascultă de după uşă, cu perdeaua trasă, 
conversaţia ce schimbă medicul militar cu eunucul 
Djever Aga. La un moment dat Djever Aga se 
adresează ofițerului şi-i zice: 

Ori şi ce-ar face omul nu poate să-și amâne 
moartea sa. Ziua fatală va veni, când trebue să 
moară. 

Ofiţerul prezent i-a ripostat: 


Acela căruia i-e frică de moarte moare in 


fiecare zi, pe când acela căruia nu-i e frică moare 


numai o singură dată. 
Toată conversaţia aceasta fostul Sultan a 
auzit-o perfect de bine. 


Astăzi se anunţă că micul principe precum 
şi cele doauă femei din harem, cari erau indis- 
puse sunt mai bine și au făcut o plimbare în 
grădina vilei. 


Iată cum trăeşte fostul Sultan Abdul Hamid 
in exil la Salonic. 


Jai treci şi asi... 


Ningeă ca 'n basme peste voi atuncea 
Și voi treceaţi pe subt cireşi alene, 
Tu-ţi ridicai privirea râzătoare 
Si flori de-avgint ţi-se topeau pe gene. 


Trecut-au zilele de iarnă, toate... 

E primăvară iar, cu flori, cu soare... 
Dar el s'a dus departe... cine știe... 
Si ţi-a luat privirea râzătoare.. . 


Mai treci și azi pe drumul dealtădată... . 

E numai floare de cireș livada ... 

Ti-s ochii uzi? ori s'a topit vro floare 

Cum se topeă pe ochii tăi zăpada? 
Victor Eftimiu. 


Germania este contra intervenţiei în Turcia. 
„Norddeutsche Allgemeine Zeitung* zice în re- 
vista sa săptămânală: Trebue să avem încredere 
că guvernul otoman va ști să restabilească prin 
propria sa forţă ordinea şi calmul în Asia mică. 
In orice caz nu este nici decum locul pentru 
intervenirea puterilor streine. Știrile cari anunţă 
o asemenea intervenţiune sunt în mod evident 
neintemeiate. 

O călătorie în Franţa. 


Plecarea din Stuttgart. - Granița franceză. - Lunéville. 





__ De unde vine puterea misterioasă, care de 
ani de zile, de când eram un copil încă, mă 
chiamă spre Franţa? Să fie afinitatea de rasă, 
care ne mână pe toti Românii într'acolo, să fie 
puterea reminiscenţelor din lecturile ce ne stă- 
pânesc exclusiv sufletul într'o anumită vârstă? 
Știu că nici odată n'am pus mai mulţămit piciorul 
pe prozaica scară a unui vagon de clasa Ill-a şi 
că nici odată nu m'am despărţit mai uşor de 
oamenii, care mi-erau dragi, cu care trăisem im- 
preună ani şi care mă întovărăşau şi acuma cu 
veselia lor sănătoasă, exuberantă de oameni ti- 
neri. — Un scurt moment de emoție când îi văd 
rămânând pe toţi grup pe peron şi apoi gându- 
rile mele sboară spre alte plaiuri, spre oameni 
şi locuri, la care de atâtea ori visasem. In zgo- 


«motul monoton al trenului, privind locurile pe 


care nu le mai vedeam, pentrucă prea adesea 
le văzusem, creaţiunile fantaziei mele se luptă 
cu realismul atâtor cunoştinţe reci şi precise de 
geografie, de istorie, de economie politică. Căci 
închipuirea mea se încălzise, prinsese aripi, ea 
nu vrea să admită că la urma urmelor și acolo 
vor fi mai mult ori mai puţin aceiaşi oameni, 
aceleași oraşe, aceleaşi sate, aceeaş natură. Nu, 
asta nu se poate; mai tari decât realitatea cre- 
şteau şi se perindau în sufletu-mi visuri îmbinate 
din sonoritatea atâtor versuri uitate, din căldura 
duioasă a atâtor pagini de literatură romantică, 
din măreţia epică a atâtor scene din romane na- 
turaliste ... o lume aeriană, altă lume, alta, tocmai 
pentrucă nu trăiesc şi nu trăiă decât în închipu- 


irea mea. 
E3 


Trenul sboară, sboară mereu cu acelaş 
sgomot exasperant, cu aceleaşi opriri şi porniri 
încete ce te amețesc şi tae aripile sufletului pentru 
a te aduce intro stare de toropeală, mai rea 
decât oboseala şi decât boala. E o zi senină 
de Marte: prin fereastra deschisă te biciuește 
vântul, prin geamul inchis te frige soarele. Cât 
poți vedeă cu ochii, în această goană nebună, 
se înţinde un ţinut de dealuri mărunte, în care 
natura e stearpă și săracă. Cerbicia neînduple- 
cată a Neamţului — cea mai de samă însuşire 
a rasei lor — a ştiut totuș s'o silească să dea 
pâne şi aur. Coastele dealurilor sunt prefăcute 
în terase ce se sprijină pe ziduri tari, iar pă- 
mântului roşu pietros i-se dă prin îngrășământ 
o rodnicie pe care natura singură nu i-ar da-o 
niciodată. Nu e de mirare deci dacă şi în Wiirt- 
temberg și în Baden vezi sate, cărora această 
cerbicie, această. luptă neostoită cu natura în 
curs de atâția ani de istorie liniştită, de pacinică 
desvoltare, le dă o culoare specială de bună 
stare şi linişte gospodăriască şi familiară. 

Curând dealurile rămân în urmă, soarele 
se ascunde şi el obosit ori amărit; străbat câmpia 
Rinului, un fel de pustă umedă, peste care 
se întinde un cer scund, cenușiu şi noros. Sate 
rari, cărora le dau viaţă numai culoarea roşie 
a acoperișurilor lor de ţiglă, în mijlocul livezilor 
întinse, cu îngrijire irigate. Incolo linişte, un fel 
de tristeţe moartă a unui ţinut din care locui- 
torii parcă ar fi fugit de frica unei invazii. Nici 
Rinul, care curge liniştit și majestos nu aduce 
altă notă în sufletul acestei naturi mohorite, în 
amorţire incă. 


Dincolo, pe malul stâng, tot pământ german, 
proaspăt însă, numai de 38 de ani. In Strass- 
bourg, noii stăpânitori au ridicat o gară monu- 
mentală, cu vulturul german sculptat în piatră 
deasupra întrărilor, pentru vecinicie parcă. Cine 
ştie.. istoria rezervă adesea extraordinare sur- 
prize — cea dela 70 a fost una de acestea. 

Aceiaș ambiţie teutonă a ridicat şi la gra- 
nită la Deutsch Avricourt o gară monumentală, 
ce contrastează cu clădirea veche de dincolo, 

dupăcum şi acea caracteristică disciplină şi or- 
dine, impusă aci mai mult ca oriunde, contras- 
tează cu aerul de nepăsare şi negligenţă al gărei 
franceze de alături. 

Trec cu emoție graniţa, această graniță ne- 
văzută, pe care natura foarte nesimţitoare la 
sfașierile dintre oameni nu o înseamnă cu ni- 
mica. Prima cunoştinţă pe noul pământ, pe care 
rămân fără voia mea decepţionat să-l văd tot 
așa, e conductorul francez, o figură care e, sau 
pe care mi-o fac eu, întradevăr simpatică. Leg o 
scurtă conversaţie cu el și bag de seamă că 
emoția şi uşorul tremur din glasul meu, are o 
cauză mai adâncă şi mai complexă decât faptul 
că vorbesc pentru întâia oară franţuzeşte cu un 
Francez. Îndată mă lasă şi se duce la colegul 
lui german. Ascult zâmbind cum se inteleg in- 
trun grai-mozaic sui generis, în care intră în 
măsură egală amândouă limbile, căci nici unul 
din ei nu le stăpânește cumsecade — ori nu 


vrea poate să le stăpânească — pe amândouă. 


In gara veche, pe peronul căreia se plimbă 
jandarmul francez cu revolverul la coapsă, mai 
puţină rânduială şi un aer de nepăsare şi ne- 
glijenţă. Funcţionarii par plictisiti. Hamalii sunt 
mai murdari. Scuz însă în fundul sufletului meu 
această impresie penibilă, mă mângăi de desi- 
luzia ce sufăr, gândindu-mă că dincolo e ordinea 
susținută pe aroganță şi pe ambiția de a im- 
pune, pe când dincoace astfel de sentimente nu-și 
au loc în inimă. 

Imi scriu deci mângăiat impresiile în carnet, 
cu frica în sân însă, pentrucă sunt în regiunea 
fortificațiilor şi guidul meu, faimosul Baedecker, 
cum şi toţi cunoscuţi, cari au călătorit in partea 
aceasta, m'au sfătuit să mă feresc de a „luă 
note“, dacă nu vreau să fac cunoştinţă cu po- 
liţia şi închisorile franceze. 

Frică zadarnică.. oamenii legii nu-mi dau 
nici cea mai neînsemnată atenţie; iar un ofiţer, 
foarte degajat în mişcări, în gesturi, e prea 
ocupat: priveşte foarte stăruitor în ochii femeilor 
ee trec pe peron. 

Cel dintâi oraş mai mărişor, pe care il 
întâlneşti pe această mare linie ce duce spre 
Paris e Lunéville. El a fost o trecută de vreme, 
în secolul al XVIII-lea reşedinţa ducilor de Lo- 
rena, care i-au dat o oarecare strălucire ce s'a 
stâns curând după aceia. Azi oraşul e trist, pă- 
răsit par'că, în decadenţa-i care e un indiciu că 
niciodată populaţia lui nu va trece peste cele 
25 de mii de locuitori pe care-i are azi. Eu 
însă mă bucur, mă bucur s'aud vorbindu-se pre- 
tutindeni în jurul meu, în casă, pe stradă, în 
gura fetelor drăguţe, a bătrânelor sbârcite şi 
diforme, a soldaţilor abiă aduşi dela coarnele 
plugului, a huimanalelor ori a cavalerilor legiunei 
de onoare, această limbă sonoră, mlădioasă, dulce, 
care văd că e unul din elementele ce alcătuesce 
lanţul ce m'a atras într'acolo. 

Oraşul e mare garnizoană militară. Soldaţi 
din belşug. Degajaţi, veseli, mutre simpatice de 
perdevară, cu pantalonii lot roşii largi, cu chipiul 
turtit şi tunica scurtă. Ii vezi şi pe la ferestrele 
casarmelor, în cămașa lor de dril alb ce o poartă 
la serviciu peste hainele de postav, privind în 
stradă, răzimaţi de zăbrele. In încăperile corpu- 
rilor de gardă, zărești pe fereastră gradele infe- 
rioare, omorând vremea și plictiseala cu jocul 
de cărţi. Și fără să vreau îmi vine în minte 
casarma germauă, o adevărată cetăţue, pe fe- 
restrele căreia nu poţi priv! şi dincolo de tmprej- 
muirea înaltă a căreia domneşte o disciplină 
mândră, ferită de ochii trecătorilor. 

Mai rău iţi strâng inima alte scene: pe la 
ușile caselor ofiţereşti vezi soldaţi de ordonanţă, 
desbrăcaţi, nespălaţi, tocmai ca în cutare ţară 
mândră dela Dunăre. Nu-i rar să vezi ofiţeri 
insăş în stradă, ori în poarta casarmei, cu câţiva 
nasturi la tunică descheiaţi, cu mutra acră a 
omului scârbit de vieaţă. 


» 





"PARA NOASTRA: 


Peste tot o impresie de ruină şi de jale, 
pe care înzadar caut să mi-o ascund şi s'o alung. 
În orice casă întri, te izbeşte par'că un aer în- 
chis, un aer de încăpere nelocuită. Zidurile ca- 
selor particulare, zidurile clădirilor publice chiar, 
se desgheaură și se dărâmă de vechime. Par'că 
n'ar există o gospodărie comunală şi parcă lo- 
cuitorilor le-ar sta gata alt oraș şi n'ar aştepta 
decât să se mute dintre zidurile acestea, reci, 
dărăpânate şi mucegăite. Casarmele însăș — 
printre ele aceia care a fost castelul lui Stanislas 
Lecinski, fostul rege al Poloniei, care a trăit aci 
ca duce ai Lorenei — zac în această nepăsare 
desordonată, leneșă. Căci nu se poate califică 
altfel aspectul, pe care-l fac ferestrele acestea 
sparte şi zidurile acestea murdare. Alături păreţii 
afumati ai teatrului, care făceă parte din complexul 
de clădiri al custelului şi care a ars mai mult 
din neglijenţă şi mai puţin din nenorocire. 

In faţa castelului va fi fost pe vremuri o 
splendoare grădina — aşa numitele boschete — 
cu statueie, basinurile și aleele ei largi, în felul 
celor dela Versailles. Acuma însă cimentul basi- 
nurilor se smacină, iar vremea a ros trăsăturile 
feţei statuelor, imbătrânindu-le. 

Şi impresia aceasta de jale e întărită de 
aspectul văzduhului umed şi ceţos de Martie, de 
durerea pomilor desfrunziţi şi a câmpului ce- 
nuşiu. Inzadar însă mă căznesc să cred că jalea 
din sufletul meu vine numai dela această natură 
moartă ; nu, ea vine în primul rând dela oameni, 
dela orașul acesta în decadenţă. Incerc o mare 
desamăgire, pentrucă văd ceeace credeam că e 
numai o poveste, scornită de duşmani. Intâmplarea 
făcuse să mă opresc într'un oraş excepţional de 
nenorocit... impresiile mele de mai târziu mi-au 
dovedit-o. 

Lunéville are o frumoasă catedrală din sec. 
XVIII interesantă prin luxul ei de podoabe arhi- 
tectonice în special la cele două turnuri: statui, 
statuete, motive de decor rococo, care îţi amintesc 
mai mult palatul unui rege bogat, decât o casă 
a domnului. Inlăuntru cetese o înştiinţare al cărei 
cuprins spune că nimenea nu poate opri pe 
soldaţi de a azistă la serviciul religios și de a 
întră în legătură cu preotul. Surprinderea mea 
cea mare e însă alta: azist la liturgie: văd catedrala 
arhiplină, cu toate că se oficiază de mai multe 
ori pe zi şi aud un predicator cu vervă, tempe- 
rament și logică, o logică serioasă şi omenească, 
nu acea logică de sofisme şi de abstracţiuni, 
care slăbește credinţa In loc de a o întări. 

In vecinătatea catedralei sunt instalate în 
aceiaş clădire muzeul şi biblioteca oraşului, cu 
care acesta se poate într'adevăr făli. Muzeul 
cuprinde într'o primă secţie amintiri și relicve 


"din istoria orașului și a ținutului, câteva mulaje, 


o colecţie de tablouri bune şi câteva piese de 
arheologie egipteană: mumii, stofe şi vase, des- 
gropate la Artibes. Foarte bogată e secţiunea 
a doua: muzeul de ştiinţe naturale: paseri, ma- 
mifere, reptile, peşti, insecte, minerale ete. 

Biblioteca, în care te servește o blândă 
figură de bătrân frumos şi simpatic, are 17 mii 
de volume şi o bună sală de lectură, în care 
vezi gimnazişti cetind alături de profesori şi de 
bătrâni militari în retragere. Mi-e dat să admir 
un moşneug de nouăzeci de ani, care veniă zilnic 
pentru a-şi face lectura o oară-două fără servitor 
şi fără ochelari. O dovadă de sănătate şi mai 
ales o dovadă de cultură. 

Inafară de orice, tăria Franţei stă în cultura 
ei şi ajunge atât pentru a fi socotită în fruntea 
ţărilor lumei. G. C. Ionescu. 


Albanezii se declară pentru Abdul Hamid. 
Albanezii din Valona au luat o atitudine atât 
de hotărită pentru Abdul Hamid, încât se simte 
necesitatea de a se trimite trupe, credincioase 
lui Mohamed V. în contra lor. 

Educaţia ţăranului român. 


Se dă ca: adevăr general, în lumea civilizată 
faptul, că una din operile cele mai anevoioase 
este: îndlțarea treptelor de jos ale unui popor, 
la un grad de cultură mai superior. Atât de 
incet se succed formele de prefacere şi schimbare în 
mai bine, încât abiă pot fi zărite, de ochiul ager 
al filozofului. Poporul, la care repede, se fac tran- 
sformări de civilizaţie, îmbracă, ce e drept, haina 
civilizației, in forme externe; dar nu trebue multă 
trudă, ca să întrezăreşti: goliciunea şi sterilitatea, 
acoperită de splendoarea vestmântului. Cu un 
popor în mare se întâmplă, întocmai ca şi cu un 
ins, care îmbrăcat tn haine pompoase de a clasei 
inteligente, cu mişcările de politeţă cele mai ne- 
excepţionabile, se tradează la prima convorbire 
mai îndelungată: ca un om lipsit de orice cul- 
tură în fond și înzestrat numai, cu un lustru-spo- 
ială. Priviţi numai în jur şi veţi întâlni popoare 
şi indivizi, fără nici o cultură temeinică, dar im- 
brăcaţi în haina civilizației văruită. 

Intrucât ne este dat nouă: să pătrundem în 
ființa culturei noastre etnice, aflăm spre marea 
noastră satisfacție, că progresul nostru cultural 
merge de tot încet, dar cu atât mai întemeiat şi 
în conformitate cu evoluția culturală naturală. 
Noi, ca popor, ne desvoltăm de tot lin, dar ne 
desvoltăm, în conformitate cu cerinţele indivi- 
dualității noastre etnice. Nu e vorbă goală aceasta, 
ci primul adevăr, pe care va trebui să l scoată 
şi constate oricare om, mai adânc văzător şi mai 
afund pătrunzător, în manifestaţiile de vieaţă ale 
poporului de rând. Nu e aici vorbă de indivizi 
singuratici, nici chiar de manifestaţiile în masse 
locale, ci vorba e de grosul poporului. Atât de 
greu primeşte acesta: noue forme culturale, încât 
numai după o observare continuă de decenii, 
poţi observă ici-colea: o îmbunătăţire culturală, 
Să nu ne înşele formele de manifestare externă, 
cari mai bine le poţi observă la câte un arde- 
lean, trecut in Țara românească ca servitor şi 
după un interval de câţiva ani, reintors acasă ca 
domn. Oricum ar fi el îmbrăcat, rămâne tot 
badea Nicolae, deși şi-a însuşit unele forme ale 
culturei sociale. Lipsește fondul. Mentalitatea-i este 
țărănească, tot cea veche cu puţină schimbare. 

Nu-i vorbă Românul din fire este isteţ, ba 
am puteă zice, că în isteţime naturală, întrece 
pe toate popoarele conlocuitoare. 

E întrebare, dacă el e şi stăruitor şi mai 
ales tenace în stăruinţă ? 

Vor fi multi, cari degrabă vor denegă această 
calitate Românului şi mai ales ţăranului in- 
cult, provocându-se la temperamentul sanguinic 
al poporului nostru şi la unele pilde, din oarecari 
ţinuturi româneşti. Şi mai că, ispita ne-ar duce, 
să ne punem cu toţii pe partea acestora, căci. 
multe pot fi dovezile de manifestaţie locală, cari 
grăesc în favorul părerii susafirmate, 

O privire mai largă și mai scrupuloasă in 
vieaţa întregului popor românesc din prezent şi 
trecut, ne va desmeteci şi ne va aduce la făgașul: 
dreptei aprecieri şi calificări. 

Privind în trecutul de două milenii a nea- 
mului românesc pe aceste plaiuri, trebue să zicem, 
că e un popor foarte stăruitor şi încă cerbicos 
în stăruință. De n'ar fi fost inzestrat cu această 
atribuie, de bunăseamă n'ar mai sună astăzi, pe 
văile Carpaţilor şi a Pindului: dulcele glas al 
doinei româneşti. Dar el sună şi azi puternic, 
cum a mai sunat din veacuri şi cum va mai 
glăsui pe veci, în această moşie, hărăzită dela” 
moşi-strămoșşii noştri şi păstrată: ca cel mai 
scump patrimoniu, din generaţie, în generaţie și 
cu o îndărătnicie uimitoare. 

E stăruitor Românul în întregimea fiinţei sale; 
iar dăhămelile şi laşităţile sunt particularităţi de 
ale indivizilor şi nu sunt inerente neamului ro- 


mânesc, ca atare. 
Priviţi numai pe adevăratul plugar, oier, ori 


intelectual şi vă veţi convinge de îndărătnicia, cu 

care ţine la aceea, de ce s'a apucat, ori la vorba, 


ce a glăsuit. 
E o frumoasă însușire aceasta, pe care 


datori suntem cu toţii: să o cultivăm în genera- 
tiile tinere, căci dacă prin ea ne-am susţinut in 
parte: neştirbit caracterul nostru etnic, tot ea ne 
va ajută şi în viitor: să facem rezistență pornirilor 
duşmănoase, îndreptate în contra fiinţei noastre 
etnice. Dr. Petru Șpan. 


Muzeul ,,Asociaţiunii“. 


Poporul nostru, străduindu-se să ţină pas 
cu celelalte popoare din Ungaria, a primit cu 
multă însufleţire idea înfiinţării unui Muzeu istorie 
şi etnografic. Şi însufleţirea pentru această idee 
frumoasă n'a fost dintre cele trecătoare, căci ani 
dearândul s'a adus jertfe materiale însemnate 
pentru întruparea ei. 

La 1905 s'a şi inaugurat palatul Muzeului 
din Sibiiu, aranjându-se, din acest prilej, splendide 
serbări culturale şi o expoziţie istorică culturală 
şi etnografică, unică în feliul ei pentru noi Românii 
din Ungaria. 

Dela această expoziţie câteva obiecte au 
rămas proprietatea Muzeului. De atunci nu s'a 
mai îmbogăţit decât cu foarte puţin. Ideea fru- 
moasă, primită cu atâta însufleţire, a fost uitată 
dintr'odată. Se pare că mulţi erau şi sunt de 
credință că, după cele ce sau făcut, acum 
avem un Muzeu Naţional, care ne asigură un 
titlu de mândrie culturală. Mulţi își inchipue, pe 
semne, că isprăvindu-se clădirea pompoasă de 
lângă parcul oraşului Sibiiu, pe care s'a scris, 
cu litere aurite, „Muzeul Asociaţiunii*, s'a ajuns 
scopul de a dovedi tuturor câţi se perândează 
prin acest oraş, că poporul românesc din Ungaria 
e un popor ajuns la acel grad al civilizaţiei şi 
al conştiinţei de sine, când întelege importanţa 
unui Muzeu pentru desăvârşirea vieţii sale naţionale. 

Ceice se lasă insă legănaţi de asemenea 
iluzii, se înşală căci realitatea e alta. Adevărul 
e că suntem încă foarte departe de a aveà un 
Muzeu şi, prin urmare, mândria că am intrat în 
rândul popoarelor culte e cam prematură. E 
dureros, fără îndoială, să ne lipsim conștiința de 
un titlu de incredere în puterile noastre proprii 
şi să mărturisim pe faţă că nu suntem ceeace 
mulți am vrea să fim. Dar nu trebue să ne sfiim 
a spune adevărul, până nu e prea târziu, până 
când mai putem să ne reculegem şi, aşternându-ne 
serios pe lucru, să realizăm o idee frumoasă 
pe care am vrea cu toţii, s'o vedem întrupată. 

E vremea să punem cruce îinchipuirilor 
deşarte şi, adunându-ne puterile, să facem din 
„Muzeul Asociuţiunii* o instituţiune vrednică de 
numele ce-l poartă. Căci a zidi o clădire pom- 
poasă, a destină un etagiu întreg (8 odăi) pentru 
colecţiunile istorice şi etnografice și a le ocupă 
cu câteva sute dn obiecte, adunate la întâmplare, 
nu înseamnă a avea un Muzeu. Nu inseamnă mai 
mult, decât dorinţa de a-l aveă, care fără muncă 
continuă şi sistematică, va rămâneă pentru tot- 
deauna foarte departe de ceeace trebue să fie 
un Muzeu. 

Infiinţarea unui Muzeu, bineinţeles, nu e 
-de loc uşoară, mai ales pentru popoarele sărace 
şi lipsite de o organizare conştientă, cum suntem 
noi. Numai cine s'a ocupat serios şi în practică 
cu asemenea chestiuni, își poate da, pe deplin, 
seama ce va să zică a face un Muzeu. 

Chiar şi atunci, când asemenea insti- 
tuțiuni se bucură de sprijinul statului, înaintează 
foarte cu greu. Muzeul etnografic din Budapesta 
abiă în anii din urmă, când statul a jertfit, pentru 
el sute de mii de coroane, a început să se 
apropie de ţintă. Muzeul de artă naţională (sau 
„muzeul neamului românesc“, cum ar dori să-l 
numească d-l Tzigara-Samurcaş) din Bucureşti, 
deşi există de vre-o opt ani şi s'a cheltuit sùme 
insemnate pentru el, se găseşte la începutul 
începutului. Abiă de doi ani se lucrează mai sis- 

tematic pentru înzestrarea lui şi, astăzi, recu- 
noscându-se însemnătatea lui naţională, statul i-a 
pus la dispoziţie suma de 14,000 iei anual, ca să-și 
poată adună materialul necesar şi ca să-şi facă 
instalaţiunile corespunzătoare. Şi poate peste câţiva 
ani cei ce-l conduc, cu atâta stăruință, vor reuși 
să facă din el un aşezământ de mare însem- 
nătate pentru arta noastră naţională. 

Pentru noi, cari suntem lipiti pământului 
de sărăcie, cari n'avem nici o sumă în budgetul 
Asociaţiunii pentru inzestrarea Muzeului, e dela 
sine inţeles că lucrările nu pot înaintă. A adună 
toate dovezile trecutului nostru, toate comorile 
artei ţărăneşti şi toate obiectele, cari ne sunt 
indispensabile pentru cunoaşterea vieţii poporului 
românesc, fără a aveă la îndemână mijloace 
materiale şi oameni devotați cauzei, e o pro- 
blemă cât se poate de grea. Atunci când sa 
făcut zidirea pentru „Muzeul Asociaţiunii“ sa 
scăpat din vedere că înzestrarea, instalarea şi 
întreţinerea lui reclamă cheltueli însemnate, fără 
de cari e menit să rămână o instituţiune prede- 
stinată morţii. 

Dar stăm in fața unui lucru împlinit. Pa- 
latul. există iar odăile unui etagiu întreg nu pot 
rămâneă goale. Muzeul trebue făcut! Și încă cât 
mai repede! 

Dacă ne vom încrucişă mânile pe piept şi 
vom ridică din umeri în fața greutăților, gân- 
dindu-ne cum ar fi fost mai bine să se facă toate 
dela început, nici Muzeul nici neamul românese 
nu va câștigă nimic. 

Nu există greutate, care să nu se poată în- 
vinge prin muncă şi stăruinţă. 

De aceea datoria noastră e să inzestrăm 
„Muzeul Asociaţiunii“ cu mijloacele pe cari le 
avem, şi dupăcum spuneam, cât mai curând, 
căci străinii și mulţi amatori adună, pe capete, 
toate lucrurile vechi şi preţioase, cari ar trebui 
să rămână o avere naţională păstrată cu sfin- 
tenie. Cu cât ne vom apucă mai târziu de lucru, 
cu atât va trebui să alergăm mai mult ca să 
culegem doar rămăşiţele ce au scăpat de ochii 
străinilor. După obiectele cari ajung in România 
poate n'avem motive să ne pară rău, fiindcă 
acolo sunt păstrate şi arătate ca produse ale 
spiritului românesc. Dar cele cari ajung în mâna 
străinilor, în mare parte sunt perdute pentru 
noi. Soartea lor o vom arătă probabil altădată, 
cu date luate din publicaţiunile străine. 

Trebue deci să începem a adună, până 
mai e timp, toate obiectele vechi și de artă. 

Dar cum? Cine? „Muzeul Asociaţiunii“ nu 
dispune de mijloace ca să angajeze mai multe 
persoane, cari să cutreere toate ţinuturile româ- 
neşti spre acest scop; n'are bani să cumpere 
obiectele ce se găsesc, şi in cinste nu le prea 
dau oamenii. 

Aşa este! Suntem însă de credinţă că vo- 
inţa, puterea noastră morală şi însufleţirea pentru 
idee poate face minuni. Credem că fiecare dintre 
noi poate adună o mulţime de obiecte și fără 
parale, iar, când cele mai preţioase nu se pot 
primi gratuit, fiecare poate jertfi o sumă nein- 
semnată pentru o instituţiune naţională, care va 
vorbi lumii întregi şi generaţiilor viitoare despre 
vrednicia noastră. 

In primul rând invităm despărţămintele Aso- 
ciaţiunii să aranjeze expoziţii cu ocazia adună- 
rilor cercuale, dând premii celorce vor expune 
lucruri de artă vechi, cari se vor reţineă pentru 
Muzeu, chiar dacă vor trebui cumpărate cu bani. 

Preoţii şi învățătorii cari sunt aproape de 
tezaurul artei poporale şi cari se învârt zilnic 
prin casele ţăranilor, cu prea puțină osteneală, 
pot fi cei mai preţioşi colaboratori ai „Muzeului 
Asociaţiunii“. Facem deci apel călduros cătră 
toţi preoţii şi învățătorii noştri să înceapă a 
adună tot felul de obiecte vechi şi de artă din 
satul lor, gândindu-se că atunci când mântuese 
de pieire şi de instrăinare asemenea comori îşi 

indepljpesc cea mai sfântă datorie fată de tre- 
cutul neamului românesc. In alte ţări, chiar și 
la Unguri, colectorii cei mai harnici ai Muzeelor 
sunt preoţii şi învățătorii. De ce nu ar puteă fi 
şi ai noştri? — De transportul obiectelor adu- 
nate se va ingriji Muzeul nostru indatăce va fi 
avizat. 

Un bun serviciu pot face Muzeului d-nii 
studenţi, teologi şi pedagogi, cari, în timpul va- 
canţelor, pot cutrieră ţinuturi intregi. Pentru cei 
cari vor fi mai harnici „Asociaţiunea* de sigur 
va găsi o răsplată. 

Dar şi între cărturarii noştri, de alte pro- 
fesiuni şi de orice vârstă de sigur se vor găsi 
destui oameni de inimă, cari vor sprijini acţiunea 
de inzestrare a Muzeului. Doamnele şi domni- 
şoarele, deasemenea, ar puteă să se iee la in- 
trecere în adunarea ţesăturilor, cusăturilor, por- 
turilor şi a altor obiecte lucrate de ţărancele 
noastre. 

Dând mâna cu toţii e cu neputinţă să nu 
putem invinge greutăţile cari ni se pun în calea 
înzestrării „Muzeului Asociaţiunii“. 

Pentru a da o orientare, deocamdată fie 
chiar şi fragmentară, tuturor celorce doresc să 
contribue la completarea colecţiunilor privitoare 
la etnografia românească și la trecutul nostru, 
vom înșiră obiectele mai însemnate cari trebuese 
adunate, 

I. Comuna. Se vor adună fotografiile, cari 
reprezintă vederea generală a comunei, precum 
şi vederi de uliţi sau de părţi din comună. Unde 
se poate, să se facă aquarele, căci se găsesc şi 
la noi câţiva pictori. 

Din aceste tablouri se poate vedeă situaţia 
topografică a comunei, feliul de clădire a satelor, 
dacă casele sunt adunate sau imprăştiate. 

Aici trebue să amintim şi adunarea docu- 
mentelor, cari privesc trecutul comunei. De 
acestea se găsesc în arhivele primăriei, bisericei 
și pe la particulari. Numim câteva: diplome 
nemeșești, diplome prin cari se asigură privilegii 
comunei, registre vechi, documente despre ţehuri 
de pe vremuri, acte de vânzare și cumpărare, 
embleme, sigile, steaguri, ete. 

In multe comune sunt reuniuni, coruri şi 
însoţiri. Fotografiile dela serbările ocazionale ale 
acestora deasemenea sunt de preţ. 

II. Biserica şi şcoala. Dintre aceste două 
aşezăminte mai ales biserica e nedespărţită de 
vieaţa poporului nostru. Trebue să ne intereseze 
cu deosebire bisericile vechi de lemn, din a 
căror construcţie putem reconstitui arbitectura 
noastră bisericească, Acestea e bine să se foto- 
grafieze din mai multe părţi şi dacă se poate să 
se desemneze secţiunile transversale şi orizontale. 
In multe biserici se găsesc uși, strane, iconostase, 
tronuri, sfeşnice etc. sculptate in lemn chiar de 
ţărani. Unele sunt bogate în icoane pictate și în 
fel de fel de obiecte vechi: chivote, cruci, că- 
delniţe, pomelnice şi cărţi vechi. 

De un deosebit interes artistic sunt crucile 
de pe morminte şi crucile de pe hotar, dela 
margine de drum, cari sunt lucrate și împodobite 
cu măiestrie de ţărani. 

Ceice vor adună asemenea obiecte pentru 
Muzeul' nostru vor însemnă vechimea, originea 
şi la săpături în lemn și zugrăveli, numele meş- 
terului. 

Fotografiile clădirilor şcolare mai vechi şi 
mai noauă vor completă această secţiune. 

III. Casa şi gospodăria ţăranului. Casele şi 
acareturile ţăranului român prezintă o variaţie 
destul de bogată. In ţinuturile sărace găsim 
formele cele mai primitive de case, în cari alături 
de om se adăpostesc și animalele ce sunt pe 
lângă casă. Casele cu o singură odaie şi cu cel 
mult o tindă sunt cele mai primitive locu- 
inţe ale ţăranului nostru. In interiorul acestora 
vom găsi cele mai simple mobile şi unelte de 
bucătărie. Casele merită să fie fotografate şi 

mobilele adunate, fiindcă ne inlesnesc a gurmări 
desvoltarea istorică a casei şi gospodăriei ţă- 
răneșşti. 

In alte ţinuturi, cu o stare materială mai 
bună, casele au doauă sau trei odăi, au bucă- 
tărie, cămară şi așa numita „casă de dinainte“ 
sau „casa mare“. Pe lângă aceste locuinţe încep 
să se ivească chelarele, hambarele, grajdurile, 
şurile, coşerile şi alte acareturi. In asemenea 
gospodării artu ţărănească ia forme mai bogate. 
Mobilele sunt cioplite, increstat și zugrăvite. Scau- 
nele, lăzile, mesele, blidarele, ete. tot aşa. Unel- 
tele de bucătărie mai variate în forme. Toate 
acestea trebuese adunate cu sirguinţă. Mai ales 
in gospodăriile vechi se pot găsi multe lucruri 
de valoare din punct de vedere etnografic şi 
artistic. 

E de prisos să mai spunem că scopul unui 
Muzeu etnografic fiind înfăţişarea vieţii țărănești 
din toate ţinuturile şi din diferitete timpuri fie- 
care obiect ce se găsește in gospodăriile româ- 
nești îşi are valoarea lui. 

Ţinem să mai atragem atenţiunea colecto- 
rilor asupra porţilor, pridvoarelor şi asupra uşilor 
dela casă, cari uneori sunt admirabil scuiptate. 
In Muzeul din Bucureşti se găsesc câteva porţi 
de toată frumseţea şi o casă ţărănească întreagă 
a cărei tindă e aproape toată sculptată. E casa 
ţăranului Mogoş din judeţul Gorj. 

Ca să se poată reconstrui odăile şi gospo- 
dăriile ţărăneşti, fotografiile sunt indispensabile. 
De-acestea avem mai multe în Muzeu. 

IV. Ocupaţiunile ţăranului: a) Agricultura. 
E îndeobște cunoscut că poporul românesc, în 
bună parte, îşi agoniseşte existenţa de toate zi- 
lele prin agricultură. Partea care s'a aşezat pe 
câmpii, se îndeletnicește, din vremuri îndepărtate, 
cu această ocupaţiune, care în timpul din urmă, 
o întâlnim și în părţile muntoase, unde păsto- 
ritul întimpină tot mai grele condiţii de trai. Agri- 
cultura poporului nostru insă e foarte primitivă. 
Din punct de vedere naţional-economic de sigur 
trebue să ne pară rău de inapoiarea noastră, nu 
însă şi din punct de vedere etnografic, căci unel- 
tele primitive făcute de ţăranul român sunt pre- 
țioase pentru a-i cunoaşte iscusinţa, puterea de 
invenţie şi gustul românesc. Deşi uneltele ce le 
intrebuinţează se găsesc şi la alte popoare în- 
târziate, totuş ele au particularităţile lor, carac- 
teristice sufletului românesc. Adunarea lor trebue 
făcută cât mai curând, căci şi ţăranul începe să 
le înlocuiască cu uneltele moderne de fabrică. 
Această secţie cuprinde cam următoarele obiecte: 
carul, căruţa, sania, jugul, sanceul, plugul, grapa, 
tăvălugul, secerea, coasa, furca, lopata, hârleţul, 
grebla, îmblăcii,  vânturătoare, ciurul, ferdele, 
mierţe, copul (cupa de lemn), sapa, meliţa, feli- 
nare, coșărei şi obiectele ce se întrebuinţează la 
economia vitelor, uneltele de grădinărit, vierit şi 
stupărit. In Muzeul nostru se găsesc foarte pu- 
ține obiecte din această secţie. 

b) Păstoritul şi creşterea vitelor. In multe 
părți poporul nostru se ocupă atât cu agricultura 
cât şi cu păstoritul. Ocupaţia principală a satelor 
dela poalele Carpaţilor e însă păstoritul. Știm 
că „Mărginenii“ se duc şi astăzi cu oile până 
prin Husia şi Turcia. Mai demult, munţii fiind 
ieftini, păstoritul eră în floare. Această ocupaţie 
a fost ocupaţia strămoșească a poporului nostru, 
care şi-a adăpostit ființa naţională pe plaiurile 
munţilor. De aceea cunoaşterea vieţii de păstor 
a Homânului e cea mai importantă problemă a 
etnografiei româneşti. Uneltele întrebuințate de 
păstori sunt puţine, mult mai puţine ca ale agri- 
cultorului, dar sunt cu atât mai caracteristice 
pentru felul lui de a fi. Uneltele de păstori sunt 
uneori împodobite cu atâta artă, încât cuceresc 
admiraţia lumii. Amintim: copurile, bicele frumos 
împletite cu coada înflorită şi ciomegele cio- 
bănești. 

Secţia păstoritului cuprinde toate obiectele 
întrebuințate” de păstori dela cele mai mari până 











la cele mai mărunte. Atragem atenţiunea asupra 
celor lucrate în lemn, în cioplirea căruia noi 
Românii suntem mai meşteri; de pildă, copuri, 
găleți, putini, fedeleşe, păpușare de brânză, cio- 
mege etc. Sunt de a se adună şi amnarele, 
foarfecile, cuţitele, tarniţile căpestrile, bicele, 
ploştile, cântarele, piedecile de cai, tulnicele, 
căldările şi alte unelte întrebuințate la facerea 
brânzei. Fotografiile de stâni, de strungi ete. vor 
completă această sectie. 

c) Pescuitul şi vânatul. Fiind îndeletniciri 
vechi ale poporului nostru sunt preţioase şi obiec- 
tele privitoare la aceste ramuri de ocupaţie. Tre- 
buese adunate: plase, saci, tăvăluei, undiţe, luntre, 
furculiţe; apoi arme vechi, cornuri de praf de 
pușcă, traista de vânat, curse, laţuri etc. 

d) Industria de casă. In primul rând trebue 
să avem în vedere torsul şi țesutul, căci în cele 
mai multe părţi e ocupaţia principală a femeii. 
Se lucrează inul, cânepa şi mai ales lâna, în 
care, ca popor de păstori, suntem bogaţi. Dintre 
uneltele industriei de casă pomenim: răsboiul 
(stativele), suveici, răschitoare, vârtelniţe, sucale, 
furci de tors, maiu (de bătut rufe) ete. 

Tot această secție cuprinde lucrurile de 
mână, cum sunt: pânza, covoarele, velinţele, 
traiste, dăsagi, fețele de perină, feţele de masă, 
ştergarele etc. 

In aceste produse ale industriei de casă 
poporul românesc e recunoscut chiar şi de Un- 
guri ca cel mai de gust şi cel mai original 
dintre toate popoarele de sub sceptrul coroanei 
ungare. 

Tot această secţie cuprinde meşteşugurile: 
impletitul de funii, olăritul, tăbăcăritul, cojocă- 
ritul, şi toate meșteşugurile de lemnărie. Trebue 
adunate atât uneltele cu cari se lucrează cât şi 
produsele lor. Această parte a ocupaţiei popo- 
rului nostru a fost cu desăvârșire neglijată. Adu- 
narea uneltelor şi a produselor vechi trebue să 
se facă cât mai curând, fiindcă ele au început 
să dispară. . 

V. Porturi şi tipuri ţărăneşti. Portul e nota 
caracteristică a fiecărui popor iar portul cel mai 
prețios din punct de vedere național gi etnografie 
e acela, care e lucrat în întregime de tărani. 
Portul tăranului român, care a fost conservat 
în multe părți cu indărătnicie, e o comoară cu 
care ne putem mândri şi a adună o colecţiune 
completă de porturi cu gândul de a alcătui, pe 
baza ei, o monografie ilustrată în colori, e una 
dintre dorinţele cele mai apropiate ale instituţi- 
unii noastre. 

Această secție va cuprinde şi podoabele 
ţărăneşti, cruci, inele, cercei etc. în cari de ase- 
menea suntem bogați. 

Se vor adună din fiecare comună mai ales 
părţile de îmbrăcăminte vechi, şi toate vest- 
mintele cu cari se îmbracă astăzi ţăranul, ară- 
tându-se pe fiecare bucată originea și vechimea 
ei, Muzeul nostru posedă câteva păpuşi în mi- 
niatură şi câteva in mărime naturală, cari insă 
sunt prea puţine pentru a ne puteă face o idee 
despre portul românesc in întregimea lui. Com- 
pletarea lor se impune. 7 

VI. Obiceiuri şi instrumente muzicale. Pe 
lângă cele înșirate până acum, trebue să ne stră- 
duim a adună şi obiectele întrebuințate la săr- 
bători, la cununii, de pildă: ouăle de paşti, buz- 
duganele Junilor din Braşov, cununi de mireasă, 
turca, steaua, sorcova, buhaiul ete. Şi în sfârşit 
instrumentele muzicale, fluerul, cavalul, cimpoiul 


ete. 
% 


Acestea sunt obiectele, pe cari trebue să 
le aşezăm în „Muzeul Asociaţiunii“, pentru ca 
acesta să poată fi numit Muzeu. Numai când 
aceste obiecte vor fi adunate şi aranjate, ne vom, 
putea mândri că avem și noi Muzeu. Până atunci nu. 

Deşi n'am îngirat decât secţiunile cele mai 
principale, pe cari trebue să le aibă „Muzeul 
Asociaţiunii“, se poate convinge oricine, că un 

singur om sau doi trei oameni e cu neputinţă 
să săvârşească această muncă uriașă. Pentru în- 
deplinirea acesteia se cere colaborarea tuturor 
oamenilor cu dragoste faţă de trecutul neamului 
nostru şi faţă de arta ţăranului nostru. Numai 
așa se va puteă face Muzeu în palatul Asocia- 





tiunii, ce s'a clădit din jertfa oamenilor de bine. | 


Ne rugăm deci, încă odată călduros, de toţi 
cărturarii noştri să binevoiască a ne da mână 
de ajutor la înzestrarea „Muzeului Asociaţiunii!. 

Oct. C. Tăslăuanu. 


ȘTIRI. 


Adunarea generală a „Asociaţiunii“. Comi- 
tetul central in şedinţa sa ţinută la 13 Maiu a. 
c. a decis ca adunarea generală a „Asociaţiunii“ 
în acest an să fie convocată la 19 şi 21 Septem- 
vrie st. n. a. c. în Caransebeş, unde nu s'a ţinut 
niciodată. 

Cu ocazia adunării generale dl secretar Oct. 
C. Tăslăuanu va ţineă o conferinţă despre „Per- 
sonalitalea lui Alexandru de Mocsonyi®. 

Convocarea oficială a adunării generale se 
va publică mai târziu, iar programul serbăriilor 
împreunate cu adunarea generală îl va stabili 
comitetul cercual al despărțământului Caransebeș. 

Biroul „Asociaţiunii“. 
(=) 

Diletanţii de teatru din Brad au jucat „Li- 
pitorile satelor“ Duminecă, în 9 |. c., în Valea- 
brad, cum se anunţase. Sa jucat cu acelaş zel, 
iar poporul a arătat acelaş interes, ca la Tereţel. 
Doar că a intrat mai puţin la cassă, nefiind aci 
băieşi şi prin urmare neavând banul mai la mână, 
S'au adunat însă totuş ceva pentru trebuinţele 
lor culturale. Ca să se cerute venitul, domnii din 
trupă au mers la Valeabrad și înapoi pe jos, de 
astădată într'adevăr per pedes apustolorum, iar 
damele cu o trăsură a dlui Timbus, care a bine- 
voit de a pus la dispoziţia trupei trăsura şi de 





data asta şi se sperează, că va face-o cu plăcere | 


şi după asta. 

Dumineca viitoare se va jucă în Mihăleni, 
se nădăjdueşte, că teatraliștii noştri după o pro- 
ductiune ostenitoare de 3 oare, vor gustă o ojină 
cu aceaş poftă, cu care s'a gustat in Tereţel şi 
în Valeabrad. Căci acest nou fel de prelegeri 
poporale se practică p. m. între oarele 3 şi 6. 
La inălțarea Domnului va fi pentru inteligenţa, 
iar în Dumineca următoare pentru ţăranii noştri 


din Brad, șş. a. m. d. Coresp. 
o 


Alegere de paroh. In Dumineca a cincia 
după sfintele Paşti (26 Aprilie v. a. c.) a avut 
loc alegerea de paroh în comuna Satul nou 
(R&vaujtalu) în locul repausatului preot Iosif 
Popoviciu. 

La alegere s'au prezintat 375 membri si- 


nodali cu dreptul de votare; dintre cari recu- | 


rentul Cornel Jurca a întrunit 258, Savu Săcăşan 
81 şi Virgil Musta 36 voturi. 


Majoritatea absolută a avut-o deci preotul 


Cornel Jurca, care în strigătele de „să trăiască“ 
ale alegătorilor a fost declarat de ales. 

Noul preot este un tinăr isteţ şi zelos de 
care viitorii parohieni leagă mari speranţe. 


Actul alegerii a decurs în cea mai mare 


ordine; având pentru aceasta a se mulţămi în- 
demânosului părinte Mult On. Domn Nicolae 
Popoviciu, paroh în Alibunari ca susbstitut al 
Prea On. Domn protopresbiter Trifon Miclea; 
apoi birouiui comitetului parohal şi harnicului 
notar român Constantin Ţarină de acolo. 

Fie-le această alegere într'un ceas cu bea 

or. 


[2] 


Primejdia în Turcia. Nu numai in provinciile : 


asiatice, unde oastea in cea mai mare parte | 


tine cu Abdul Hamid și unde autorităţile nu au 
putere, dar chiar şi in Constantinopol: merg 
lucrurile rău, zice „Die Zeit“. 

Poporul ture ţine cu Sultanul răsturnat, 
mai ales Curzii. Execuţiile din urmă nu i-au în- 
grozit. Se pregăteşte răscoală înpotriva Turcilor 
tineri, a creștinilor locali şi a străinilor — a 
ghiaurilor — pe cari îi invinue de cele petrecute 
în timpul din urmă. Pretutindenea amenință pe 
nemusulmaai, iar aceştia se tem să-i pârască pe 
cei cari se laudă că or să-i măcelărească. 

Nu s'au putut află arme, dar de bună seamă 
că sunt ascunse bine. De asemenea și bombe 
cu dinamită, 

